Lav et referat af nedenstående tekst:

Tekst:
Opbakningen til Danmarks landshold er ikke til at tage fejl af på Gammeltorv i Aalborg tirsdag eftermiddag. En stor menneskemængde er stimlet sammen foran den 620 tommer store storskærm. Sidste gang Danmark spillede var godt 6.000 nordjyder mødt op på Gammeltorv for at støtte op om det danske landshold. I dag er der formentligt endnu flere. I hvert fald skulle man komme tidligt for at få en god plads. TV2 Nords reporter Mogens Jørgensen fangede et par af dem, der var kommet i rigtig god tid for at sikre sig en plads. Mikkel Lyngholm fra Dronninglund kom tre timer inden kampstart. - Der er godt vejr, og det er sommerferie. Vi skal ud og nyde det. Der er fodbold! Det er pisse fedt, og vi skal ud og støtte de danske drenge, lyder det fra Mikkel Lyngholm. Kampen mod Frankrig er Danmarks sidste i gruppespillet.

Referat:
I Aalborg er masser af nordjyder lige nu samlet for at se kampen mellem Danmark og Frankrig.